धरती के फूल

धरती के फूल  एक प्रकार का कवक है, जिसका प्रयोग मानव समाज में सब्जी के रूप में किया जाता है, इस खाने के लिए उपयुक्त कवक भारी मात्रा में प्रोटीन, खनिज व विटामिन से युक्त होता है। यह एक दुर्लभ खाद्य पदार्थ है । साल में केवल कुछ हफ्ते ही मिलता है , वर्षा ऋतु में घने जंगलों में ।
 पुरानी कई वर्षों के बने मिट्टी के घरों के नीचे एवं नहरों के किनारे तथा उसके आसपास के स्थान में यह भारत के उत्तर के इलाकों में अधिकांश मात्रा में पाए जाते हैं इसका प्रयोग औषधि के रूप में किया जाता है सब्जी में विशेष रूप में किया जाता है 
इसकी सब्जी अन्य सब्जियों की अपेक्षा बहुत ही मानव शरीर को पौष्टिकता प्रदान करती है
मानव शरीर के लिए आवश्यक 18 सूक्ष्म पोषक तत्वों में से अधिकांश पोषक तत्व को धरती के फूल से प्राप्त किया जा सकता है इसको आम ग्रामीण क्षेत्रों में"धर्तीफूल"कहते हैं।
वैज्ञानिक ने यह सीखा की यह मशरूम वहां उगती है जहां दीमक की मौजूदगी हो और दीमक के द्वारा स्रावित मल आदि से यह पोषण लेती है तथा यह दीमक को भोजन उपलब्ध कराती है कुल मिलाकर यह सहजीविता का मसला है जिसे symbiosis कहते है।

गौरतलब ये है कि आदमी को यह मशरूम तो खाने के लिए चाहिए, किन्तु आदमी ने इस फंगस के उगने वाले सभी हैबिटेट यानी पर्यावासों को नष्ट कर दिया, जमीन के हर हिस्से को फसल उगाने के लिए जोत डाला और उसमे छिड़क रहा है कोराजेन फर्टेरा, एंडोसल्फान, फोरेट, जैसे कीटनाशक जो दीमक को नष्ट करते है, ऐसे में यह धरती का फूल पनप ही नही सकता बिना दीमक के, अब हमारे मुल्क में एक दो जगह ही बचती हैं जहां ये खूबसूरत स्वास्थ्यवर्धक मशरूम उग सकता है वह है पी डब्ल्यू डी की सड़कों के किनारे, और नहर की पगडंडियों की जमीन, और सरंक्षित जंगल जहां जहरीले रसायन नही होते क्योंकि इंसान उन सरकारी जगहों का इस्तेमाल कृषि या अन्य कार्यों में नही कर पाता, नतीजतन वहां दीमक अपने घर बनाती है और वहां उग आते हैं धरती के फूल...

विज्ञान की दुनिया बहुत बाद में लगभग 19वीं सदी में जान पाई की दीमक और धरती के फूल की सहजीविता का राज, जबकि इस फंगस का खाने में सदियों से इस्तेमाल कर रही हैं मानव सभ्यताएं, और पारम्परिक ज्ञान के तौर पर समुदायों और खासकर जनजातियों को यह इल्म बहुत पहले से रहा, प्रकृति के नज़दीक रहते हुए जो ज्ञान परम्परा में रहा विज्ञान ने वही सीखा सबकुछ, धरती के फूल और दीमक का यह ताना बाना उसकी एक बानगी भर है

तो आइंदा से अगर इस पौष्टिक मशरूम धरती के फूल के स्वाद की बेइंतहा जरूरत है आप सब को तो धरती में जहर डालना छोड़ दीजिए और छोड़ दीजिए कुछ जमीनें इन फूलों के लिए जो धरती अपने गर्भ से तुम्हे यूँ ही मुफ़्त में दे दे रही है..
              साभार
 लेखक हिमांशु तिवारी गोला गोकरननाथ खीरी।

बाहरी कड़ियाँ 
 यह भारत नेपाल सीमा के निकट पश्चिमी यूपी के मैलानी पालिया में बहुतायत में पाया जाता है । यहां वन अधिक हैं।